CELEX: 62017TN0676
Language: bg
Date: 2017-10-02 00:00:00
Title: Дело T-676/17: Жалба, подадена на 2 октомври 2017 г. — UN/Комисия

27.11.2017   
            
            
               BG
            
            
               Официален вестник на Европейския съюз
            
            
               C 402/51
            
         Жалба, подадена на 2 октомври 2017 г. — UN/Комисия
   (Дело T-676/17)
   (2017/C 402/67)
   Език на производството: немски
   
      Страни
   
   
      Жалбоподател: UN (представител: H. Tettenborn, Rechtsanwalt)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени оценката на жалбоподателя за 2015 г. съгласно окончателния текст от 1.12.2015 г. на атестационен доклад № 260603 (установения в крайна сметка текст на решението за оценка, след като на 21.6.2017 г. административната жалба на жалбоподателя е отхвърлена),
            
         
               —
            
            
               да осъди Комисията да заплати на жалбоподателя подходящо обезщетение за понесените от него неимуществени вреди, чийто размер се определя по преценка на Общия съд, и
            
         
               —
            
            
               да осъди Комисията да заплати собствените си разноски, както и понесените от жалбоподателя.
            
         
      Основания и основни доводи
   
   В подкрепа на жалбата си жалбоподателят излага две основания.
   
            
               1.
            
            
               Първо основание: явни грешки в преценката на Комисията, които се дължат отчасти на неверни факти, на неизпълнение на задължението за полагане на грижа и на нарушение на принципа на добрата администрация (член 41 от Хартата на основните права на Европейския съюз).
            
         
            
               2.
            
            
               Второ основание: Комисията не е изпълнила задължението за полагане на грижа и е нарушила принципа на добрата администрация (член 41 от Хартата на основните права на Европейския съюз).